b"\n_START_ARTICLE_\nMichael Thonet\n_START_SECTION_\nBiografia\n_START_PARAGRAPH_\nMichael era fill del mestre Franz Anton Thonet, de Boppard. Es va establir com a profesional en 1819. Un anys m\xc3\xa9s tard es cas\xc3\xa0 amb Anna Grahs. Des de 1830 va experimentar noves t\xc3\xa8cniques per laminar i corbar la fusta a fi d'obtindre formes que evitessin els costosos sistemes de modelatge a base de cisell i d'unions mitjan\xc3\xa7ant assemblatges. Va adquirir m\xc3\xa9s independ\xc3\xa8ncia adquirint una f\xc3\xa0brica de cola per als seus dissenys.  _NEWLINE_ _NEWLINE_El seu primer \xc3\xa8xit va ser la Bopparder Schichtholzstuhl (\xc2\xabcadira Boppard\xc2\xbb) el 1836. _NEWLINE_A la fira de Coblen\xc3\xa7a del 1841, es va trobar amb el pr\xc3\xadncep Klemens Wenzel von Metternich, que es va recon\xc3\xa8ixer entusiasta dels seus mobles i ho va invitar a la cort vienesa. Al seg\xc3\xbcent any, Thonet va presentar els seus dissenys a la fam\xc3\xadlia imperial i despr\xc3\xa9s de vendre el seu establiment va decidir traslladar-se a Viena amb la seva fam\xc3\xadlia. All\xc3\xa0 va treballar amb els seus fills a la decoraci\xc3\xb3 interior del Palau Liechtenstein._NEWLINE_Thonet va obtenir una primera patent el 1841 per al doblat en calent de la fusta, patent que li va permetre millorar la seva organitzaci\xc3\xb3 a escala industrial. La invenci\xc3\xb3 consistia a sotmetre l\xc3\xa0mines de fusta amarades de cola a la calor i la humitat produ\xc3\xafts pel vapor, per tal d'obtenir una massa compacta, el\xc3\xa0stica i flexible que havia de sotmetre tot seguit a pressi\xc3\xb3 i al modelatge en formes especials. Una vegada assolit el grau necessari de refredat, es treien els motlles i la fusta es presentava llista en la mida i dibuix corresponent a les peces dels diferents mobles, que despr\xc3\xa9s s'assemblaven de manera molt simple, pel mig de caragols._NEWLINE_L'any 1849 va fundar l'empresa Gebr\xc3\xbcder Thonet, a la vora de Viena. El 1850 va produir la seva cadira N\xc3\xbamero 1. La fira internacional de Londres de 1851 li va concedir la medalla de bronze per la seva cadira Viena bentwood, el que va suposar el seu llan\xc3\xa7ament internacional. A la seg\xc3\xbcent Fira internacional a Par\xc3\xads de 1855, se li va concedir la medalla de plata. El 1856 va obrir una nova factoria a Kory\xc4\x8dany, Mor\xc3\xa0via."